Пытанні пастаноўкі тэхнікі на захоўванне стаяць на парадку дня ў гаспадарках раёна з пачатку восені. Першапачаткова зернеўборачныя камбайны, пасяўныя агрэгаты і іншую тэхніку інжынерныя службы павінны былі паставіць на працяглае захоўванне да першага лістапада. Камітэт па сельскай гаспадарцы і харчаванні аблвыканкама працягнуў гэтыя тэрміны да першага снежня, што стала выратавальным кругам для большасці гаспадарак. Якую карціну можна ўбачыць на мехдварах зараз?